b'\n_START_ARTICLE_\nSkeema\n_START_SECTION_\nK\xc3\xa4yt\xc3\xa4nn\xc3\xb6n esimerkkej\xc3\xa4\n_START_PARAGRAPH_\nIhmisell\xc3\xa4 on skeema polkupy\xc3\xb6r\xc3\xa4st\xc3\xa4, eli k\xc3\xa4sitys siit\xc3\xa4, millainen polkupy\xc3\xb6r\xc3\xa4 on. T\xc3\xa4m\xc3\xa4n skeeman avulla ihminen voi tunnistaa hyvin erin\xc3\xa4k\xc3\xb6isi\xc3\xa4 polkupy\xc3\xb6ri\xc3\xa4 samaksi kulkuneuvotyypiksi. Skeemaan sis\xc3\xa4ltyy my\xc3\xb6s toimintaa: polkupy\xc3\xb6r\xc3\xa4\xc3\xa4 poljetaan._NEWLINE_Kun henkil\xc3\xb6 n\xc3\xa4kee ensimm\xc3\xa4ist\xc3\xa4 kertaa lastenistuimen py\xc3\xb6r\xc3\xa4n takaosassa, voi tapahtua assimilaatiota, eli uuden tiedon nivomista vanhaan skeemaan._NEWLINE_Joskus uusi tieto voi muuttaa skeeman: n\xc3\xa4in voi k\xc3\xa4yd\xc3\xa4 esimerkiksi silloin, kun lapsi oppii maan olevan py\xc3\xb6re\xc3\xa4 eik\xc3\xa4 litte\xc3\xa4. T\xc3\xa4ll\xc3\xb6in tapahtumaa kutsutaan akkommodaatioksi._NEWLINE_Kognitiivisen psykologian mukaan skeemat ovat t\xc3\xa4rke\xc3\xa4 osa oppimista. Esimerkiksi lasten litte\xc3\xa4n maan skeema saattaa istua vakaasti lapsen mieless\xc3\xa4. Siksi opetuksessa voi olla hy\xc3\xb6dyllist\xc3\xa4 kartoittaa oppijoiden skeemoja kunnolla, ja opettaa uutta vanhojen skeemojen pohjalta.'